Document ID: 31994D0465

31994D0465
L 190/25
JURNALUL OFÍCIAL AL UNIUNII EUROPENE
DECIZIA COMISIEI
din 12 iulie 1994
privind lista unităților din Botswana aprobate în vederea importului de produse din carne în Comunitate
(Text cu relevanță pentru SEE)
(94/465/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate și inspecție veterinară care apar cu ocazia importurilor de animale din speciile bovină și porcină, respectiv de carne proaspătă provenind din țări terțe (1), astfel cum a fost modificată ultima dată prin Regulamentul (CEE) nr. 1601/92 (2), în special articolul 4 alineatul (1),
întrucât unitățile din țările terțe nu pot fi autorizate să exporte produse din carne în Comunitate decât în cazul în care satisfac condițiile generale și speciale prevăzute de Directiva 72/462/CEE;
întrucât, în conformitate cu articolul 4 alineatul (3) din Directiva 72/462/CEE, Botswana a înaintat datele unei unități autorizate să exporte în Comunitate;
întrucât o inspecție comunitară la fața locului a arătat că standardele de igienă ale acestei unități sunt adecvate și că aceasta poate fi introdusă pe o primă listă a unităților de la care se pot autoriza importurile de produse din carne;
întrucât importurile de produse din carne de la unitatea prevăzută în lista din anexă continuă să facă obiectul dispozițiilor deja stabilite, dispozițiilor generale ale tratatului și, în special, al celorlalte reglementări comunitare veterinare, mai ales cu privire la protecția sănătății;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
(1) Prin prezenta decizie se aprobă unitatea din Botswana menționată în anexă pentru a exporta produse din carne în Comunitate.
(2) Importurile provenind din această unitate sunt supuse dispozițiilor comunitare veterinare prevăzute în altă parte, în special cele privind protecția sănătății.
Articolul 2
Prezenta decizie se adresează statelor membre.
Adoptată la Bruxelles, 12 iulie 1994.

Labels: 17
0
3
6
18